作者:陳著
標題:沁園春
內容:小枕屏兒，面兒素淨，吾自愛之。向春晴欲曉，低斜半展，夜寒如水，屈曲深圍。消得題詩，不須作畫，瀟灑風流未易涯。人間世，但此身安處，是十分奇。笑他富貴家兒。這長物何為著意□。便綺羅六扇，何如玉潔，丹青萬狀，都是錢痴。假託伊來，遮闌便了，免得驚風侵夢時。何須泥，要物常隨我，不物之隨。